CELEX: 52020PC0792
Language: lv
Date: 2020-12-04
Title: Priekšlikums PADOMES REGULA, ar ko Regulu (ES) 2020/123 groza attiecībā uz Esmarka mencas zvejas iespējām 2020. gadā

EIROPAS KOMISIJA
            Briselē, 4.12.2020
            COM(2020) 792 final
            2020/0351(NLE)
            Priekšlikums
            PADOMES REGULA,
            ar ko Regulu (ES) 2020/123 groza attiecībā uz Esmarka mencas zvejas iespējām 2020. gadā
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Kā katru gadu Padome oktobrī noteica pagaidu KPN Esmarka mencas zvejniecībai, kas sākas 1. novembrī. Tomēr šogad, kamēr nav zināms ar trešām valstīm notiekošās apspriešanās iznākums, pagaidu KPN aptver tikai laikposmu no 2020. gada 1. novembra līdz 2020. gada 31. decembrim. Jaunākā informācija liecina, ka noteiktais KPN apjoms nav pietiekams un tāpēc būtu jākoriģē.  
            
            
               •Saskanība ar spēkā esošajiem noteikumiem konkrētajā rīcībpolitikas jomā
            
            
               
                  Priekšlikumā kvotas noteiktas tādā apmērā, kas ir saskaņā ar Regulu (ES) Nr. 1380/2013. 
               
            
            
               •Saskanība ar citām Savienības rīcībpolitikām
            
            
               Ierosinātie pasākumi ir saskanīgi ar kopējās zivsaimniecības politikas mērķiem un noteikumiem un atbilst Savienības ilgtspējīgas attīstības rīcībpolitikai.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Līguma par Eiropas Savienības darbību (LESD) 43. panta 3. punkts.
            
            
               •Subsidiaritāte (neekskluzīvas kompetences gadījumā) 
            
            
               Priekšlikums ir Savienības ekskluzīvā kompetencē, kas minēta LESD 3. panta 1. punkta d) apakšpunktā. Tāpēc subsidiaritātes principu nepiemēro.
            
            
               •Proporcionalitāte
            
            
               Priekšlikums ir saskaņā ar proporcionalitātes principu šādu iemeslu dēļ.
            
            
               Kopējā zivsaimniecības politika ir kopēja politika. Saskaņā ar LESD 43. panta 3. punktu Padomei ir jāparedz pasākumi par zvejas iespēju noteikšanu un iedalīšanu.
            
            
               •Juridiskā instrumenta izvēle
            
            
               Ierosinātais juridiskais instruments: regula.
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
         
         
            
               •Apspriešanās ar ieinteresētajām personām
            
            
               Šajā priekšlikumā ir ņemtas vērā atsauksmes no ieinteresētajām personām, konsultatīvajām padomēm, valstu pārvaldes iestādēm, zvejnieku organizācijām un nevalstiskām organizācijām. 
            
            
               •Ekspertu atzinumu pieprasīšana un izmantošana
            
            
               
                  Šā priekšlikuma pamatā ir zinātniskais ieteikums, kas saņemts no Starptautiskās Jūras pētniecības padomes (ICES).
               
            
            
               •Ietekmes novērtējums
            
            
               Zvejas iespēju regulas darbības tvērumu nosaka Līguma 43. panta 3. punkts.
            
            
               •Normatīvā atbilstība un vienkāršošana
            
            
               
                  Neattiecas.
               
            
            
               4.IETEKME UZ BUDŽETU
            
            
               Priekšlikums ES budžetu neietekmē.
            
            
               5.CITI ELEMENTI
            
            
               •Īstenošanas plāni un uzraudzīšanas, izvērtēšanas un ziņošanas kārtība
            
            
               
                  Ar KPN un kvotām izteikto zvejas iespēju izmantojuma uzraudzība ir noteikta Padomes Regulā (EK) Nr. 1224/2009.
               
            
            
               •Detalizēts konkrētu priekšlikuma noteikumu skaidrojums
            
            
               Ierosinātā grozījuma mērķis ir grozīt Padomes Regulu (ES) 2020/123, lai koriģētu Esmarka mencas pagaidu KPN, kas ar Regulu (ES) 2020/1579 noteikta uz laikposmu no 2020. gada 1. novembra līdz 2020. gada 31. decembrim. 
            
            
               Esmarka mencas KPN tiek noteikta zvejas iespēju regulā, kas attiecas uz Atlantijas okeānu un Ziemeļjūru. Tomēr, tā kā attiecīgā zveja notiek no 1. novembra līdz nākamā gada 31. oktobrim, laika apsvērumu dēļ ar regulu, ar kuru nosaka zvejas iespējas Baltijas jūrā un kuru pieņem oktobrī, tiek noteikta pagaidu KPN. Tad, kad tiek pieņemta regula par zvejas iespējām Atlantijas okeānā un Ziemeļjūrā, KPN tiek koriģēta; tas dod arī iespēju iekļaut iespējamos elementus, kas izriet no ES apspriešanās ar Norvēģiju. 
            
            
               Tādējādi Esmarka mencas pagaidu KPN tika noteikta Padomes 2020. gada 29. oktobra Regulā (ES) 2020/1579, ar ko 2021. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā, un groza Regulu (ES) 2020/123 attiecībā uz konkrētām zvejas iespējām citos ūdeņos. Pamatojoties uz jaunāko labāko pieejamo zinātnisko ieteikumu, ko sniegusi Starptautiskā Jūras pētniecības padome (ICES), Savienībai paredzētā Esmarka mencas KPN 12 mēnešu laikposmam būtu 140 000 tonnas. Taču šogad Esmarka mencas pagaidu KNP ir noteikta 30 000 tonnu apmērā un tā aptver tikai laikposmu no 2020. gada 1. novembrim līdz 2020. gada 31. decembrim, kamēr nav zināms ar trešām valstīm notiekošās apspriešanās iznākums. 
            
            
               Tomēr tajā pašā laikā jaunākā informācija, ko sniegusi Dānija, kurai iedalīta gandrīz visa Esmarka mencas kvota, liecina, ka, ņemot vērā līdz gada beigām paredzamo zvejas aktivitāti, pagaidu KNP nav pietiekama. Galvenā zvejas sezona ilgst no septembra līdz janvārim (atkarībā no gada), bet savu kulmināciju sasniedz no oktobra līdz decembrim. Jaunākie iesniegtie zvejas dati liecina, ka septembrī nozveja bija aptuveni 3700 tonnu un oktobrī – vairāk nekā 21 000 tonnu. Dānija paredz, ka novembrī un decembrī nozvejas apjoms būs vismaz līdzīgs oktobra nozvejas apjomam. Tāpēc Padomes Regulā (ES) 2020/123 noteiktā Esmarka mencas KPN būtu jāpalielina, lai zvejniecība varētu turpināt darboties līdz gada beigām, vienlaikus pilnībā ievērojot ICES ieteikumu par nozveju.
            
            
               •Apspriešanās ar Apvienoto Karalisti
            
            
               Tā kā šī regula ir jāpieņem pārejas periodā, kas paredzēts Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas, Komisija saskaņā ar minētā līguma 130. panta 1. punktu apspriedīsies ar Apvienoto Karalisti.
            
         
         
            
               2020/0351 (NLE)
            
            
               Priekšlikums
            
            
               PADOMES REGULA,
            
            
               ar ko Regulu (ES) 2020/123 groza attiecībā uz Esmarka mencas zvejas iespējām 2020. gadā
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 43. panta 3. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Padomes Regulā (ES) 2020/123
                  1
                attiecībā uz 2020. gadu ir noteiktas konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības kuģiem – konkrētos ūdeņos, kas nav Savienības ūdeņi. Tajā uz laiku līdz 2020. gada 31. oktobrim tika noteiktas arī Esmarka mencas un saistīto piezvejas sugu zvejas iespējas Starptautiskās Jūras pētniecības padomes (ICES) 3.a rajona ūdeņos un Savienības ūdeņos ICES 2.a rajonā un ICES 4. apakšapgabalā. 
            
            
               (2)Ar Padomes Regulu (ES) 2020/1579
                  2
                cita starpā tika grozīta Regula (ES) 2020/123, lai noteiktu minētajā zvejniecībā piemērojamas pagaidu zvejas iespējas laikposmam no 2020. gada 1. novembra līdz 2020. gada 31. decembrim.
            
            
               (3)Tā kā minētās pagaidu zvejas iespējas aptver tikai divus zvejas gada mēnešus, tās tika noteiktas daudz mazākas, nekā paredzēts ICES sniegtajā ieteikumā par nozveju.
            
            
               (4)Esmarka mencas zvejas sezona parasti ilgst no septembra līdz janvārim, bet savu kulmināciju sasniedz no oktobra līdz decembrim. Jaunākie Komisijai iesniegtie nozvejas dati liecina, ka oktobrī nozvejots vairāk nekā 21 000 tonnu Esmarka mencas. Ekstrapolējot šos skaitļus uz Esmarka mencas zvejas vēsturiskajiem nozvejas modeļiem, redzams, ka minētās pagaidu zvejas iespējas, ļoti iespējams, nav pietiekamas, lai zvejas darbību turpinātu līdz gada beigām. Tāpēc ir lietderīgi minētās zvejas iespējas koriģēt atbilstoši jaunākajām aplēsēm, vienlaikus pilnībā ievērojot ICES ieteikumu. 
            
            
               (5)Tāpēc Regula (ES) 2020/123 būtu attiecīgi jāgroza.
            
            
               (6)Tā kā minētās pagaidu zvejas iespējas aptver laikposmu līdz 2020. gada 31. decembrim, šai regulai būtu jāstājas spēkā tūlīt pēc tās publicēšanas.
            
            
               (7)Saskaņā ar 130. panta 1. punktu Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas ir notikusi apspriešanās ar Apvienoto Karalisti,
            
            
               IR PIEŅĒMUSI ŠO REGULU.
            
            
               1. pants  
                  Grozījumi Regulā (ES) 2020/123 
            
            
               Regulu (ES) 2020/123 groza saskaņā ar šīs regulas pielikumu.
            
            
               2. pants  
               Stāšanās spēkā un piemērošanas periods
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. 
            
         
         
            
               To piemēro līdz 2020. gada 31. decembrim.
            
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        Padomes Regula (ES) 2020/123 (2020. gada 27. janvāris), ar ko 2020. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi (OV L 25, 30.1.2020., 1. lpp.).
               
               
                  
                     (2)
                  
                        Padomes Regula (ES) 2020/1579 (2020. gada 29. oktobris), ar ko 2021. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā, un groza Regulu (ES) 2020/123 attiecībā uz konkrētām zvejas iespējām citos ūdeņos (OV L 362, 30.10.2020., 3. lpp.).
               
            
      
    ---documentbreak--- 
      
         
               EIROPAS KOMISIJA
            Briselē, 4.12.2020
            COM(2020) 792 final
            PIELIKUMS
            dokumentam
            Priekšlikums Padomes regulai,
            ar ko Regulu (ES) 2020/123 groza attiecībā uz Esmarka mencas zvejas iespējām 2020. gadā
            
               
         
         
            
               PIELIKUMS 
            
            
               Regulas (ES) 2020/123 IA pielikumā tabulu, kas attiecas uz Esmarka mencu un saistītajām piezvejas sugām ICES 3.a zonā un Savienības ūdeņos 2.a un 4. zonā, aizstāj ar šādu:
            
            
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        “Suga:
                     
                  
                  
                     
                        Esmarka menca un saistītās piezvejas sugas
                     
                     
                         
                     
                  
                  
                     
                        Zona:
                     
                  
                  
                     
                        3a; Savienības ūdeņi 2.a un 4. zonā
                     
                  
               
                     
                         
                     
                  
                  
                     
                        Trisopterus esmarkii
                     
                  
                  
                     
                         
                     
                  
                  
                     
                         
                     
                  
                  
                     
                        (NOP/2A3A4.)
                     
                  
                  
                     
                         
                     
                  
                  
                     
                         
                     
                  
               
                     
                        Laikposms
                     
                  
                  
                     
                        1.11.2019.–31.10.2020.
                     
                  
                  
                     
                  
                  
                     
                        1.11.2020.–31.12.2020.
                     
                  
                  
                     
                  
                  
                     
                         
                     
                  
                  
                     
                        Analītiska KPN
                     
                     
                         
                     
                     
                         
                     
                  
                  
                     
                         
                     
                  
               
                     
                        Dānija
                     
                  
                  
                     
                        72 433
                     
                  
                  
                     
                        (*)(***)
                     
                  
                  
                     
                        49 953
                     
                  
                  
                     
                        (*)(******)
                     
                  
                  
                     
                  
                  
                     
                        Regulas (EK) Nr. 847/96 3. pantu nepiemēro.
                     
                  
               
                     
                        Vācija
                     
                  
                  
                     
                        14
                     
                  
                  
                     
                        (*)(**)(***)
                     
                  
                  
                     
                        10
                     
                  
                  
                     
                        (*)(**)(******)
                     
                  
                  
                     
                  
                  
                     
                        Regulas (EK) Nr. 847/96 4. pantu nepiemēro.
                     
                  
               
                     
                        Nīderlande
                     
                  
                  
                     
                        53
                     
                  
                  
                     
                        (*)(**)(***)
                     
                  
                  
                     
                        37
                     
                  
                  
                     
                        (*)(**)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Savienība
                     
                  
                  
                     
                        72 500
                     
                  
                  
                     
                        (*)(***)
                     
                  
                  
                     
                        50 000
                     
                  
                  
                     
                        (*)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Norvēģija
                     
                  
                  
                     
                        14 500
                     
                  
                  
                     
                        (****)
                     
                  
                  
                     
                        pm
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Fēru Salas
                     
                  
                  
                     
                        5 000
                     
                  
                  
                     
                        (*****)
                     
                  
                  
                     
                        pm
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        KPN
                     
                     
                  
                  
                     
                        Nepiemēro 
                     
                  
                  
                     
                  
                  
                     
                        Nepiemēro
                     
                     
                  
                  
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        (*)
                     
                  
                  
                     
                        Pikšas un merlanga piezvejas drīkst būt ne vairāk kā 5 % apmērā no kvotas (OT2/*2A3A4). Pikšas un merlanga piezvejas, ko ieskaita kvotā saskaņā ar šo noteikumu, un sugu piezvejas, ko ieskaita kvotā saskaņā ar Regulas (ES) Nr. 1380/2013 15. panta 8. punktu, kopā nepārsniedz 9 % no kvotas.
                     
                  
               
                     
                        (**)
                     
                  
                  
                     
                        Šo kvotu drīkst apgūt tikai Savienības ūdeņos ICES 2.a, 3.a un 4. zonā.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (***)
                     
                  
                  
                     
                        Savienības kvotu drīkst apgūt tikai no 2019. gada 1. novembra līdz 2020. gada 31. oktobrim.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (****)
                     
                  
                  
                     
                        Izmanto šķirotājrežģi.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (*****)
                     
                  
                  
                     
                        Izmanto šķirotājrežģi. Ietver ne vairāk kā 15 % nenovēršamu piezveju (NOP/*2A3A4), kas jāieskaita šajā kvotā.
                     
                  
                  
                     
                  
               
                     
                        (******)
                     
                  
                  
                     
                        Savienības kvotu drīkst apgūt no 2020. gada 1. novembra līdz 2020. gada 31. decembrim.”